

 ที่ทำการ

 ประกาศองค์การบริหารส่วนตำบลบ้านแท่น

 เรื่อง มาตรการส่งเสริมความโปร่งใสในการจัดซื้อจัดจ้าง

……………………

เพื่อให้การบริหารราชการขององค์การบริหารส่วนตำบลบ้านแท่น เป็นไปตามหลักธรรมาภิบาล มีความโปร่งใส ตรวจสอบได้ ตลอดจนสอดคล้องกับยุทธศาสตร์ชาติว่าด้วยการป้องกันและปราบปรามการทุจริตและนโยบายของรัฐบาล องค์การบริหารส่วนตำบลบ้านแท่นจึงได้กำหนดมาตรการส่งเสริมความโปร่งใสในการจัดซื้อจัดจ้าง ดังนี้

1. ให้เจ้าหน้าที่ขององค์การบริหารส่วนตำบลบ้านแท่น ซึ่งปฏิบัติหน้าที่เกี่ยวกับการจัดซื้อจัดจ้าง

ดำเนินการเผยแพร่แผนการจัดซื้อจัดจ้างให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560

1. ให้เจ้าหน้าที่ขององค์การบริหารส่วนตำบลบ้านแท่น ซึ่งปฏิบัติหน้าที่เกี่ยวกับการจัดซื้อจัดจ้าง

ดำเนินการบันทึกรายละเอียด วิธีการ และขั้นตอนการจัดซื้อจัดจ้างและบริหารพัสดุภาครัฐ ให้เป็นไปตามขั้นตอนของระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 โดยดำเนินการในระบบเครือข่ายสารสนเทศของกรมบัญชีกลางผ่านระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e-GP) ตามวิธีการที่กรมบัญชีกลางกำหนดแต่ละขั้นตอน ดังนี้

1. จัดทำแผนการจัดซื้อจัดจ้าง
2. ทำรายงานขอซื้อหรือขอจ้าง
3. ดำเนินการจัดหา
4. ขออนุมัติสั่งซื้อหรือจ้าง
5. การทำสัญญา
6. การบริหารสัญญา
7. การควบคุมและการจำหน่าย
8. ห้ามมิให้เจ้าหน้าที่ขององค์การบริหารส่วนตำบลบ้านแท่น ซึ่งปฏิบัติหน้าที่เกี่ยวกับการจัดซื้อจัด

จ้าง เข้าไปมีส่วนได้ส่วนเสียกับผู้ยื่นข้อเสนอหรือคู่สัญญาขององค์การบริหารส่วนตำบลบ้านแท่นและให้คณะกรรมการต่าง ๆ ที่ได้รับการแต่งตั้งให้มีหน้าที่รับผิดชอบเกี่ยวกับการจัดซื้อจัดจ้างจะต้องให้คำรับรองเป็นหนังสือว่าจะไม่เข้าไปมีส่วนได้ส่วนเสียกับผู้ยื่นข้อเสนอหรือคู่สัญญาขององค์การบริหารส่วนตำบลบ้านแท่น

1. ห้ามมิให้เจ้าหน้าที่ขององค์การบริหารส่วนตำบลบ้านแท่น ซึ่งปฏิบัติหน้าที่เกี่ยวกับการจัดซื้อจัด

จ้าง ยอมให้ผู้อื่นอาศัยหน้าที่ของตนหาประโยชน์จากการจัดซื้อจัดจ้างกับองค์การบริหารส่วนตำบลบ้านแท่น

1. ห้ามมิให้บุคคลภายนอกหน่วยงาน ใช้อำนาจในตำแหน่งหน้าที่ดำเนินงานโครงการที่เอื้อประโยชน์

กับตนเองทั้งที่เกี่ยวกับตัวเงินและไม่เกี่ยวกับตัวเงิน ทรัพย์สิน หรือสิทธิประโยชน์ทุกรูปแบบ

1. ให้หัวหน้าหน่วยงานกำกับ ดูแล การปฏิบัติหน้าที่ของเจ้าหน้าที่ผู้ใต้บังคับบัญชาซึ่งปฏิบัติหน้าที่

เกี่ยวกับการจัดซื้อจัดจ้างให้เป็นไปด้วยความเรียบร้อย กรณีปล่อยปละละเลยให้ถือเป็นความผิดทางวินัย

-2-

1. ให้กลุ่มตรวจสอบภายใน ติดตามความก้าวหน้าการดำเนินการต่าง ๆ และรายงานผลการดำเนิน

การตามมาตรการส่งเสริมความโปร่งใสในการจัดซื้อจัดจ้างต่อนายกองค์การบริหารส่วนตำบลบ้านแท่นทราบตามรอบระยะเวลาที่กำหนด

 จึงประกาศให้ทราบโดยทั่วกัน

 ประกาศ ณ วันที่ 25 เมษายน พ.ศ. 2562

 (นายมนต์ชัย ดวงสว่าง)

 นายกองค์การบริหารส่วนตำบลบ้านแท่น